Год - Вікіпэдыя

# Год

### Зьвесткі зь Вікіпэдыі — вольнай энцыкляпэдыі.

Год – адзінка вымярэньня часу паміж аднолькавымі палажэньнямі Зямлі на яе арбіце вакол Сонца. Аналягічна можна казаць пра марсіянскі год ці вэнэрыянскі – гэта адрэзак часу паміж дзьвюма палажэньнямі плянэты ў яе руху па арбіце вакол сваёй зоркі.

## [рэдагаваць] Каляндарны год

Каляндарны год – гэта адрэзак паміж дзьвюма аднолькавымі датамі ў дадзеным календары. Мы ўжываем сонечны каляндар, у якім выдзяляецца 4 пары года.

Поры года: вясна – лета – восень – зіма.

1 год = 12 месяцаў = 52 тыдня = 365 дзён (высакосны год 366 дзён) = 8 760 (8 784) гадзін = 525 600 (527 040) хвілін = 31 526 000 (31 622 400) сэкунд.

Час, за які Зямля праходзіць сваю арбіту вакол Сонца складае 365 дзён 5 гадзін 43 хвіліны. У рымскім календары год пачынаўся ў веснавое раўнадзенства. У 155 годзе пачатак года быў перанесены на 1 студзеня. Гэта дата захавалась і ў юліянскім і ў грыгарыянскім календары.

## [рэдагаваць] Розная працягласьць года

Астранамічнае вызначэньне года можа быць заснавана на пэрыядзе паміж паўторамі розных астранамічных падзей, зьвязаных з арбітальным рухам Зямлі вакол Сонца. Так, трапічны год прывязаны да бачнага руху Сонца адносна экватара Зямлі і вызначае зьмену пор года; сідэрычны год прывязаны да арбітальнага руху Зямлі вакол Сонца адносна “нерухомых зорак”; анамалістычны год зьвязан з рухам Зямлі адносна кропак яе арбіты (пэрыгелія і афэлія). У сувязі з тым, што парамэтры арбіты Зямлі і арыентацыя яе восі абарачэньня ў адносінах да экліптыкі марудна, з цягам часу, зьмяняюцца, гэты вызначэньні года крыху адрозьніваюцца. Сытуацыя ўскладняецца, калі вызначэньне года прывязана да сутачнага абарачэньня Зямлі адносна Сонца (сонечныя календары) ці да ўзаемнага стана Месяца і Сонца адносна Зямлі (месяцова-сонечныя календары). З-за таго, што пэрыяд абарачэньня Зямлі вакол Сонца, сярэдні пэрыяд асявога абарачэньня Зямлі ў адносінах да Сонца і пэрыяд абарачэньня Месяца вакол Зямлі не суадносяцца ў дакладнай прапорцыі, ва ўсіх існуючых календарах прыходзіцца ўвадзіць удакладненьні (высакосныя дні, дадатковыя месяцы і г.д.).

Атрымана з «http://be.wikipedia.org../../../%D0%B3/%D0%BE/%D0%B4/%D0%93%D0%BE%D0%B4.html»

Катэгорыя: Адзінкі вымярэньня часу

##### Views

- Артыкул
- Гутаркі
- Бягучая вэрсія

##### Пошук

##### На іншых мовах

- Alemannisch
- العربية
- ܕܥܒܪܸܝܛ
- Asturianu
- Bân-lâm-gú
- Bosanski
- Български
- Català
- Чăвашла
- Česky
- Dansk
- Deutsch
- English
- Eesti
- Ελληνικά
- Español
- Esperanto
- Euskara
- فارسی
- Français
- Frysk
- Gaeilge
- Gàidhlig
- Galego
- 한국어
- Hrvatski
- Ido
- Bahasa Indonesia
- Interlingua
- Иронау
- Íslenska
- Italiano
- עברית
- ქართული
- Krèyol ayisyen
- Kurdî / كوردي
- Ladino
- Latina
- Latviešu
- Lietuvių
- Limburgs
- Magyar
- Māori
- Bahasa Melayu
- Nahuatl
- Nederlands
- 日本語
- Norsk (bokmål)
- Norsk (nynorsk)
- Nouormand
- Plattdüütsch
- Polski
- Português
- Română
- Romani
- Русский
- Shqip
- Simple English
- Slovenčina
- Slovenščina
- Српски / Srpski
- Srpskohrvatski / Српскохрватски
- Suomi
- Svenska
- Tagalog
- தமிழ்
- ไทย
- Українська
- Yorùbá
- 中文